Aalborg Stiftstidende, 1843-01-01
For de tidligere Aar lader en Sammenligning sig ikke anstille, da Regnskaberne for disse Aar kun indeholde det Tilskud af 100,000 Rbd., som dengang blev afgivet fra Finantserne, men naar hertil lægges Postvæsenets Overskud ca. 250,000 Rbd., Renten af en opsamlet Capitalfond af henved 4,300,000 Rbd., som beregnet til 4 pCt. kan anslaaes til over 170,000 Rbd., og det Bidrag af 80,000 Rbd., som forhen blev afgivet fra den aftagende Pensionsliste, da vil omtrent en lignende Sum udkomme. Paa Normalreglementet findes opført til denne Udgiftsgreen ca. 591,000 Rbd., foruden Lønninger. Skjøndt denne Sum unægtelig er meget høi, saa er det dog ikke let at indsee, hvorledes nogen væsentlig Besparelse i denne Henseende kan være at vente. Forsaavidt nu Pensionerne i enkelte just ikke saa ganske faa) Tilfælde maatte være for rundelig ansatte, da var der vistnok Anledning til at see dette redresseret for Fremtiden, men Committeen kan dog ikke antage, at dette gjælder i det Hele taget. Snarere kunde der antages, at den betydelige Sum, som medgaaer til Pensioner, har sin Grund i det uforholdsmæssig store Antal Embedsmænd, som staae i Statens Tjeneste; men skjøndt Committeen maa ønske Antallet saameget indskrænket, som Statens Tarv tillader, seer den sig dog ikke istand til at paavise, hvorledes nogen væsentlig Jndskrænkning i denne Henseende kunde finde Sted. For den aftagende Pensionsliste var i 1835 calculeret et Beløb af 416,000 Rbd. Den udgjorde efter Regnskaberne for 1835. 401,000 Rbd., fer 1836: 378,000 Rbd., for 1837, 368,000 Rbd., for 1838. 278,000 Rbd. (foruden 80,000 Rbd., som fra dette Aar af ere førte til Udgift under det almindelige Pensionsbeløb); for 1839. 264,000 Rbd., og for 1840. 273,000 Rbdlr. J Calculen for 1841 steg Beløbet, paa Grund af de forestaaende Reductioner i Civil- og Militaire taterne, som antoges for et fuldt Aar at ville medtage 107,000 Rbd., samt ved Pensioner og Vartpenge, der vare overførte fra andre offentlige Indretninger og ophævede Fonds med 16,830 Rbd., til 350,000 Rbd., og for 1842. blev, i Anledning af de dengang endnu forestaaende Reductioner i Landmilitairetaten, tillagt et Beløb af 30,000 Rbd., og Budgetsummen i det Hele forhøiet til 400,000 Rbd. Men uagtet der saaledes allerede i Budgettet for 1841 var taget Hensyn til de Reductioner, som allerede dengang vare bestemte for Civil- og Søetaten, og som forventedes at ville skee i Landmilitairetaten i Aarets sidste Halvdeel, og uagtet en Tillægssum i samme Anledning endnu var tilkommen i Beregningen for 1842, steg Beløbet dog med ikke mindre end 200,000 Rbd., der udgjør 50 pCt. af den hele for sidstmeldte Aar calculerede Sum, og er den aftagende Pensionsliste, istedetfor at den efter Normalreglementet skulde nedbringes til 100,000 Rbd. saaledes forhøiet til 600,000 Rbd. Dette Resultat maa nødvendigen fremkalde alvorlige Betragtninger, og naar det sees hen til, at de ved Reductionen afgaaede Militaire enten have faaet Pension beregnet efter en forbeholdt Anciennitet, eller efter et umiddelbart forinden Entledigelsen givet Avancement, saa at de altsaa have erholdt meer i Pension eller Vartpenge, end de hidtil havde i Gage for deres active Tjeneste, da maa med den Roeskildske Forsamling erkjendes, at den Tanke ikke ligger fjern, at dersom der havde været indrømmet Stænderforsamlingen en blet raadgivende Jndflydelse paa disse Forhold, inden de undergaves Hans Majestæts Resolution, var en mindre Bebydelse af Finantserne og en ligeligere Behandling af de forskjellige Classer af de afgaaende Embedsmænd blevet Resultatet, Naar nu tages i Betragtning, at det samlede Udgiftsbeløb til Pensioner og Understøttelser af alle Slags kan anslaaes til henved halvanden Million Rigsbankdaler; dette Beløb baade i Forhold til Statens finantsielle Kræfter og i Sammenligning med, hvad der hertil anvendes i fremmede Stater, kan ansees for at være overmaade stort, at Opmærksomheden stedse har været henvendt paa en Jndskrænkning i denne Udgiftsbranche, og at det maa erkjendes for meget vanskeligt, at vurdere de Hensyn, som fortjene at komme i Betragtning ved Afgjørelsen af de enkelte Tilfælde, saa at vedkommende Autoriteter, som have Jndflydelse paa Afgjørelsen, og ofte savne den hertil fornødne specielle Kundskab kunne trænge til al den Understøttelse, den offentlige Mening kan yde dem: saa synes Meget at tale forPensionslisternes Offentliggjørelse, hvorved Skranker ville sættes for slige Jnsinuationer, som med Tilsidesættelse af alt Hensyn til Trang og Værdighed, kunde søge at gjøre sig gjældende. Saafremt det imidlertid maatte lykkes at overbevise Regjeringen om det Tilraadelige i, at der tilstaaes Stænderne eller deres Deelegerede Medvirkning med Hensyn til Rigets finantsielle Anliggender antager man, at Øiemedet vild opnaaes (?) ved de specielle Meddelelser, der som følge heraf vilde komme til deres Kundskab, der deeltage i denne Medvirkning, og man har derfor ikke troet, at der fortiden er fuld Anledning til at andrage paa nogen almindelig Offentliggjørelse. Med Hensyn til de under Finantsdeputationen Honorarer til for udført Arbeide i Statens Tjeneste, og til Videnskabers og Kunsters Fremme normerede særskilte Summer, maa man slutte sig til det af den Roeskildske Forsamling yttrede Ønske om, at Anvendelsen af disse Summer aarligen maatte bruges til offentlig Kundskab, ligesom den ogsaa med Hensyn til de betydelige Udgifter, der endnu bestandigen anvendes paa Grademaalingen troer, at burde andtage paa, at Resultaterne heraf snarest muligt blive Publicum meddeelte, tilligemed Underretning om, naar det Hele kan ventes tilendebragt. – Til det kongelige Theater og Capel tilskydes aarligen fra Statens Side en Sum af omtrent 70,000 Rbd., hvoraf dog endeel kan beregnes som Vederlag for de for Hoffets Vedkommende reserverede Pladse, og altsaa egentlig henhører til Hofholdningsudgifterne. Dette betydelige Tilskud synes ikke at staae i passende Forhold til Landets finantsielle Kræfter, og Committeen har været alde les enig om, at Udgifterne bør søges indskrænkede derved at det hele Theatervæsen gaaer over til at blive en privat Entreprise, hvorved der ikke antages at være nogen Betænkelighed, da saadant er Tilfældet, paa flere Steder i Udlandet.